Publication: Magyar Közlöny
Issue: MK-2009-124 (Year: 2009, Number: 124)
Era: 2004-2010
Section: A választási eljárásról szóló 1997. évi C. törvény (a továb biak ban: Ve.) 84. § (6) bekezdése biztosítja a bíróság elõtti
Paragraph Index: 167

A választási eljárásról szóló 1997. évi C. törvény (a továb biak ban: Ve.) 84. § (6) bekezdése biztosítja a bíróság elõtti nemperes eljárásban a kérelmezõ és az ellenérdekû fél számára a szóbeli nyilatkozattétel jogát. A népszavazásra feltenni kívánt kérdés megfogalmazásából azonban tévesen arra a következtetésre juthat a választópolgár, hogy a kérdésben foglalt jogok gyakorlása a hatályos szabályozás szerint nincsen biztosítva. Ennek értelmében a népszavazásra feltenni kívánt kérdés nem felel meg az állampolgári egyértelmûség követelményének. A választópolgári egyértelmûség követelménye szerint a népszavazásra feltett kérdésnek egyértelmûen eldönthetõnek kell lennie, arra a választópolgárnak „igen”-nel vagy „nem”-mel kell tudnia válaszolni. Mindez feltételezi a feltett kérdés tényleges egyértelmûségét, érthetõségét. Az Alkotmánybíróság a leírtakon túl az egyértelmûség követelményét a népszavazáshoz való jog érvényesülésének alkotmányos garanciájaként értelmezi. A fent leírtak alapján az Országos Választási Bizottság az Nsztv. 10. § c) pontja alapján, mivel a kérdés megfogalmazása nem felel meg a tör vény ben foglalt követelményeknek, az aláírásgyûjtõ ív mintapéldánya hitelesítésének megtagadásáról döntött. III. A határozat az Nsztv. 2. §-án, a 8. § (1) bekezdése, 10. § c) pontján, 13. § (1) bekezdésén, a jogorvoslatról szóló tájékoztatás a Ve. 130. §-ának (1) bekezdésén alapul. Dr. Szigeti Péter s. k., az Országos Választási Bizottság elnöke

Source: https://magyarkozlony.hu/hivatalos-lapok/351fce7906cd8d0a17ce9253986cc2b7781f1fb6/dokumentumok/c797a25745c341f627236bf20a7788c37facbd56/letoltes